O ka kgona go tšwela pele le bophelo ka morago ga tlhalo. Melissa, yo a bilego lenyalong ka nywaga e 16, o re: “Ge re be re hlalana, ke ile ka nagana ka gore, ‘Ye ga se tsela yeo ke bego ke nyaka gore bophelo bja ka bo felele ka yona.’” Lega go le bjalo, ga bjale o kgotsofetše go sa šetšwe maemo a gagwe. O re: “Gateetee ka morago ga gore ke kgaotše go leka go fetola dilo tša nakong e fetilego, ke ile ka ikwa gakaone kudu.” 18 Ditsebi tša monagano di re go na le mehola e tlišwago ke go ikemišetša go lebalela ba bangwe. Go lebalela go dira gore motho a se ke a tlalelana e bile go fediša maikwelo a gateletšago ao a mmakelago bolwetši, e bile go tiiša ditswalano le go dira gore e be tše thabilego. Nagana ka seo ge se bapetšwa le ditlamorago tša go gana go lebalela ba bangwe—go babja, ditswalano tše di senyegilego, kgateletšego le bothata bja go se kgone go phedišana le ba bangwe. Tšhegofatšo e kgolokgolo ya go ikemišetša go lebalela ba bangwe ke gore re tla ba le tswalano e botse le Tatago rena wa legodimong, Jehofa.—Bala Bakolose 3:12-14.